OORSIG: Naam van moskee-aanvaller bekend | Netwerk24
Deur Verslagspan 14 Junie 2018 13:30
Die Bolandse dorp Malmesbury is geskok ná 'n aanval by 'n moskee in Malmesbury vroeg Donderdagoggend. Twee mense is dood aangetref en verskeie ander beseer. Nóg 'n man, vermoedelik die aanvaller, is doodgeskiet op die toneel nadat die polisie daar opgedaag het. Volg Netwerk24 se regstreekse dekking hier.
14 Jun. 13:30:41
Wie sou dit wees? Was my broer een van dié wat gesteek is? Moord in die moskee? So kort voor die einde van Ramadaan?
Lees hier hoe Johann Maarman hartroerend vertel
14 Jun. 12:36:40
Die aanvaller se lyk is nou van die toneel weggevat.
14 Jun. 12:32:53
Die naam van die aanvaller is Noor Allie (25), 'n onwettige immigrant van Somalië.
14 Jun. 12:28:23
Die Valke gaan later vandag 'n perskonferensie hou.
14 Jun. 12:19:04
Die aanvaller se broer is glo nou by die polisie. Hy is glo 'n psigiatriese pasiënt van die Lentegeur psigiatriese hospitaal.
14 Jun. 12:18:28
'n Polisiebeampte op die toneel het bevestig dat geen plofstowwe op die moskee-aanvaller gevind is nie. 'n Holster is wel op die lyk gevind. Geen vuurwapen is egter gekry nie.
14 Jun. 12:16:42
Die biskop van die Anglikaanse kerk in Saldanhabaai, Raphael Hess, het ook hul ondersteuning gegee aan die Moslem-gemeenskap. Craig Abrahams verteenwoordig die kerk op die toneel.
14 Jun. 12:04:46
Lees hier wat ons tot dusver weet
14 Jun. 11:55:38
Dit blyk dat geen bom op die toneel gevind is nie.
14 Jun. 11:46:53